**ZAPISNIK**

**14. seje upravnega odbora Združenja športnih centrov Slovenije**

ki je bila v torek, 13. 2. 2019, ob 11. uri v sejni sobi Zavoda za šport Ptuj. Sejo je vodila Tatjana Polajnar, predsednica združenja.

Prisotni:

Člani upravnega odbora: **Tatjana Polajnar**, predsednica, direktorica Javnega zavoda Šport Ljubljana, **Drago Banović**, področni sekretar Javnega zavoda Šport Ljubljana, **Branko Fartek**, direktor Zavoda za šport Kranj, **Marija Imperl**, direktorica Kulturno turističnega rekreacijskega centra Radeče, **Uroš Jug,** direktor Javnega zavoda za šport Nova Gorica, **Marjan Klepec**, direktor ŠRZ Rdeča dvorana Velenje, **Tone Knez**, direktor Javnega zavoda Športni objekti Maribor, **Sandi Mertelj**, direktor Zavoda za šport Ptuj, **Matjaž Ukmar**, direktor Športnega in mladinskega centra Piran in **Srečko Vovko**, individualni član združenja.

Ostali prisotni: **Branko Florjanič,** v. d. direktorja**, Aleš Antolin,** pomočnik direktorja Javnega zavoda Športni objekti MB

Svojo odsotnost sta opravičila:

**Ivan Pfeifer**, direktor, ZPO d.o.o. Celje mag. **Uroš Pintar**, direktor Zavoda za šport Ajdovščina

Uvodoma je gostitelj seje UO ZŠCS direktor Zavoda za šport Ptuj Sandi Mertelj izrekel prijazno dobrodošlico ter na kratko predstavil Zavod za šport Ptuj oz. športno infrastrukturo, ki jo upravljajo.

# Dnevni red

1. Potrditev zapisnika 13. redne seje upravnega odbora Združenja
2. Informacija o aktivnostih Združenja v prvi polovici leta 2019

* Predvidena izobraževanja v prvi polovici 2019
* Poročilo v.d. direktorja o obiskih pri članih Združenja
* Poročilo o povpraševanju glede članstva naših zaposlenih v sindikatih

1. Pismo ministru za izobraževanje znanost in šport
2. Problematika reševalcev iz vode
3. Letno srečanje Združenja v juniju
4. Predlogi in pobude

**Sklep 1**

UO ZŠCS ugotavlja, da je upravni odbor sklepčen, s prisotnimi desetimi (10) člani in sprejema dnevni red v predlagani obliki.

Glasovanje: 10 ZA 0 PROTI

**Točka 1: Zapisnik 12. seje upravnega odbora ZŠCS (gradivo v prilogi)**

**Sklep 2**

Upravni odbor je potrdil zapisnik 13. seje ZŠCS, ki je bila 27. 11. 2018, v Ljubljani.

Glasovanje: 10 ZA 0 PROTI

**Točka 2: Informacija o aktivnostih Združenja v prvi polovici leta 2019**

V prvi polovici leta imamo predvideni vsaj dve izobraževanji in sicer Vzdrževanje nogometnih igrišč z naravno travo, ki bo 27.02.2019 na Brdu pri Kranju in seminar iz področja bazenske tehnike, ki bo v mesecu aprilu v novem olimpijskem bazenu občine Koper.

Podana je bila kratka informacija v.d. direktorja Združenja glede obiskov pri naših članih.

Na dopis glede članstva naših zaposlenih v sindikatih se je odzvalo 28 naših članov.

**Sklep 3**

Upravni odbor je sklenil, da naj v.d. direktor pridobljene podatke glede članov sindikata dopolni še od ostalih naših članov. Preverijo se formalne možnosti za ustanovitev panožnega sindikata, ki ga upravni odbor podpira, za kar sta zadožena Javni zavod Šport LJ in Zavod Športno objekti MB.

Glasovanje: 10 ZA 0 PROTI

**Točka 3. Pismo ministru za izobrazevanje znanost in šport**

Predsednica Združenja je na kratko predstvila vsebino pisma našemu resornemu ministru, v katerem smo ga opozorili na problematiko standardov in normativov upravljanja ter vzdrževanja športnih objektov, sistemske ureditve delovnih mest in plač v dejavnosti upravljanja športne infrastrukture in odprtih vprašanjih, ki se porajajo pri implemetaciji zakona o stvarnem premoženju države in samoupravnih lokalnih skupnostih. Pri slednjem se bomo oprli na stališča, ki smo jih dobili iz MO Kranj in MO Maribor.

**Sklep 4**

Upravni odbor podpira pripravljeno pismu resornemu ministru v pričakovanju, da nas kmalu povabi na pogovor.

Glasovanje: 10 ZA 0 PROTI

**Točka 4: Problematika reševalcev iz vode**

D. Banović je predstavil problematiko reševalcev iz vode, ki se iz leta v leto povečuje. Usposobljenih reševalcev je namreč glede na zahteve pri upravljanju izpitov na tem področju vedno manj, povpraševanje po njih pa se povečuje. Tako prihajamo do večjih odklonov, predvsem v poletnih mesecih, ko nekatera komercialna kopališča z višjimi ponujenimi urnimi postavkami privabijo reševalce v svoje sredine. Mi smo ob tem največkrat nemočni, predvsem zaradi zakonodaje na področju osebnih dohodkov v javnem sektorju.

**Sklep 5**

Upravni odbor predlaga, da v. d. direktor naredi analizo stanja na tem področju znotraj Združenja, na osnovi katere, se povabi na sestanek vse deležnike z namenom razrešitve te problematike.

Glasovanje: 10 ZA 0 PROTI

**Točka 5: Letno srečanje športnih centrov Slovenije**

V času obiskov v.d. direktorja pri članih Združenja je prišlo do pobude, da se letošnje že 12. Srečanje športnih centrov Slovenije organizira v Slovenski Bistrici, kjer je vsa potrebna športna infrastruktura na enem mestu. Ob standardnih diciplinah kot so nogomet, tenis in pohod, bi letos uvrstili med te še keglanje.

**Sklep 5**

Upravni odbor potrjuje predlog, da bo letošnje Srečanje športnih centrov Slovenije 14. junija v Slovenski Bistrici v organizaciji tamkajšnjega javnega zavoda za šport.

Glasovanje: 10 ZA 0 PROTI

**Točka 6: Predlogi in pobude**

Skupaj z zapisnikom se pošlje članom upravnega odbora tudi predlog sprememb statuta z dopolnjenim 18. členom, kjer se »petina« zamenja s »tretjino«. Člani v roku 7 dni pošljejo morebitne drugačne predloge glede tega člena tako, da se lahko do naše naslednje seje uskladimo. Prav tako naj v tem času pošljejo tudi morebitne pripombe na zapisnik.

Aleš Antolin je na kratko predstavil Sejem športa in zdravja, ki ga Javni zavod za Športne objekte organizira 17. in 18. maja v Ledeni dvorani športnega parka Tabor v Mariboru in, ki ga v Združenju podpiramo.

Predsednica se je zahvalila Mariji Imperl za njeno konstruktivno delo v upravnem odboru ter združenju in ji zaželela čim več zdravja v tretjem življenjskem obdobju.

Seja upravnega odbora združenja je bila zaključena ob 12.20.

Ptuj, 13.02.2019

Zapisal: Tatjana Polajnar

Branko Florjanič Predsednica

v.d. direktorja